मध्य प्रदेश सहित देश के कई हिस्सों में तेज बारिश और बाढ़ से हालात गंभीर हैं. कई गांव और कस्बों में पानी भर गया है. हजारों एकड़ फसल बर्बाद हो गई है. कुछ इलाकों में कमर से ज्यादा पानी भर गया है, जिससे सड़क यातायात बुरी तरह प्रभावित हुआ है. धार में यात्रियों से भरी एक बस के इंजन में पानी भरने खासी परेशानी का सामना करने पड़ा. वहीं, बडवानी में नर्मदा नदी खतरे के निशान के ऊपर बह रही है, जिसकी वजह से रामपुरा गांव में बाढ़ आ गई है. लोगों को गांव छोड़कर सुरक्षित स्थानों पर जाना पड़ा है. बैतूल में भारी बारिश की वजह से सतपुड़ा बांध ओवर फ्लो हो गया है. प्रशासन ने हाई अलर्ट घोषित कर दिया है.
hin_Deva